मिथुन राशि के जातकों को इस सप्ताह उच्च लाभ के संकेत हैं। किसी सामाजिक कार्यक्रम में नए-नए लोगों से आपकी मुलाक़ात होगी। दोस्तों के साथ आपको ख़ूब आनंद आएगा। उनके साथ आप कहीं बाहर मौज-मस्ती और लंच कर सकते हैं। वहीं जो जातक किसी अंतर्राष्ट्रीय कंपनी में जॉब कर रहे हैं उनके लिए सप्ताह शानदार रहने वाला है। विदेशी संबंधों से भी लाभ मिलने के योग हैं। इस सप्ताह करियर क्षेत्र से आपको कोई शुभ समाचार मिलने की प्रबल संभावना है। आपके घर का वातावरण शांत और ख़ुशहाल रहेगा। सप्ताह के मध्य में आपका ख़र्च कुछ बढ़ सकता है। इस दौरान आपकी सेहत भी कुछ कमज़ोर रह सकती है। लक्ष्य के प्रति आपका दृढ़ निश्चय कायम रहेगा परंतु आप छोटी-छोटी बातों से नाराज़ हो सकते हैं। अपने क्रोध पर नियंत्रण रखें।